Zdravý aktívny životný štýl
Cieľ, zameranie aktivity:
Naučiť mladú generáciu čo je zdravá strava, ako sa zdravo stravovať, naučiť ich dodržiavať pitný režim, dodržiavať zásady hygieny a akú musí mať človek pevnú vôľu, keď chce zmeniť svoj životný štýl.
Vyučovací predmet:
Etická výchova (5.r.) – Poznanie a pozitívne hodnotenie seba samého. 
		  (6.r.) – Závislosti ohrozujúce zdravie a život.
		  (8.r.) – Zdroje etického poznania života. 
Občianska výchova (7.r.) – Starostlivosť o vlastné zdravie. 
Pracovné vyučovanie (5.r., 6.r.) – Sebaobsluha, sebaobslužné činnosti. Vlastná hygiena.
Výtvarná výchova (5.r., 6.r. a 8.r.) – Tematická práca – Vlastné zdravie
Telesná výchova – kolektívne pohybové hry – Futbal. Naháňačka. Hod loptou do diaľky. 
Pomôcky
Tajnička, reklamné letáky, ktoré propagujú potraviny, papierové taniere, lepidlo, nožnice, minerálna voda, zubná kefka, zubná pasta, omaľovánky – rôzne druhy športov, úbor na Telesnú výchovu
Príprava
Zdravá strava – pre deti i pre dospelých by mala byť pestrá a vyvážená. Pestrá strava nám poskytuje potrebné živiny: vitamíny, minerálne látky, bielkoviny, tuky a cukry. Zdravá strava =Pestrá strava!!! Ďalšou zásadou zdravého stravovania je pravidelné stratovanie (každé 2 – 3 hodiny) v malých množstvách. Jedálniček = celodenná strava (je potrebné  jedávať 5x denne (raňajky, desiata, obed, olovrant a večera). 
Zdravý tanier tvorí:
· Ovocie, 
· Zelenina
· Mäso, vajcia, syry,...
· Pekárenské výrobky 
· Ryby, orechy, semienka
Potravinová pyramída  - je pomôcka pri zdravom a správnom stravovaní. 
Skladá sa zo 4 poschodí:
1. poschodie – OBILNINY – múka, chlieb, pekárenské výrobky, ryža, cestoviny
2. poschodie – 2 skupiny: OVOCIE a ZELENINA – zdroj vitamínov a minerálnych látok
3. poschodie -  2 skupiny: MLIEKO a MLIEČNE VÝROBKY
   MÄSO, VAJCIA a STRUKOVINY
4. poschodie – ORECHY, TUKY, OLEJE, SLADKOSTI

Pitný režim – zásadou zdravého spôsobu života je aj prijímanie dostatočného množstva tekutín. Hovoríme o dodržiavaní pitného režimu. Viac ako polovicu nášho tela tvorí voda. Na to, aby fungovalo správne, musíme telu dodávať dostatok tekutín. Denne by sme mali vypiť 2 l vody. Ak toľko vody nevypijeme, tak sa cítime vyčerpaní, unavení a bolí nás hlava. Na uhasenie smädu je pre naše telo najlepšia obyčajná voda, minerálna voda, čaj, či ovocný džús. Sladké vody obsahujú cukor, teda neuhasia smäd.

Osobná hygiena – ide o pravidelné umývanie rúk, zubov, ale aj celého tela (sprchovanie a kúpanie). Umývaním rúk zabránime prenosu baktérií, ktorú spôsobujú rôzne ochorenia (pr. žltačka). Ruky umývame po použití WC, po príchode z ihriska, pred jedlom. Ruky umývame mydlom a teplou vodou.

Pohyb – predstavuje pravidelnú pohybovú aktivitu. Ak sa dostatočne pohybujeme na čerstvom vzduchu sme odolnejší voči nádche, chrípke, angíne.

REALIZÁCIA AKTIVITY:
1 hodina - Aktivita začína vyplnením tajničky. Žiaci sa zabavili lúštením tajničky, kde hádali slova týkajúce sa potravín. Tajnička ukrývala názov dnešnej aktivity – ŽIVOTNÝ ŠTÝL.
2 hodina – Aktivita pokračovala výrobou zdravého taniera. Žiaci využívali reklamné letáky s potravinami, vystrihovali ich a lepili na pripravený papierový tanier. 
3 hodina – Ak už sme sa zdravo „najedli“ je potrebné sa napiť dodatočným množstvom tekutín, teda dodržať pitný režim. Na uhasenie smädu je pre naše telo najlepšia obyčajná voda alebo minerálna voda... „Tak na zdravie!“
4 hodina- Po jedle je dôležité si umyť zuby. Žiaci si doniesli vlastné zubné kefky a zubnú pastu doniesla pani učiteľka. Postupne si žiaci v priestoroch WC umývali zuby.
5 hodina – Výroba potravinovej pyramídy. Žiaci vytvorili 4 skupiny = 4 poschodia. Každá skupina sa venovala svojmu poschodiu. Na pripravený baliaci papier, na ktorom už bola  predkreslená pyramída rozdelená na poschodia, žiaci z reklamných letákov opäť vystrihovali a lepili potraviny. 
Ak žiaci dokončili potravinovú pyramídu, dostal každý žiak omaľovánku, vymaľoval ju, obstrihol a prilepil pod potravinovú pyramídu a tým, sme znázornili každodenný pohyb, ktorý je potrebný pre zmenu životného štýlu.
6 hodina – Na školskom ihrisku sme si zahrali kolektívne pohybové hry, naháňačky a futbal. Do futbalu sa zapojili i dievčatá. 
Po návrate do triedy sme zhodnotili dnešný deň. 

Zhrnutie - ODPORÚČANIE – uprednostňovať prirodzené potraviny pred polotovarmi, zdravé potraviny pred nekvalitnými. Okrem zdravej stravy nezabúdať na pohyb na čerstvom vzduchu a dostatočný spánok. 

Prílohy
Zdravý tanier:

Potravinová pyramída:

